આણંદમાં સાદા કાગળ પર પ્રિન્ટ અને લેમિનેશન વાળું ચૂંટણીકાર્ડ હવે સ્માર્ટકાર્ડના રૂપમાં આપવાનો નિર્ણય લેવામાં આવ્યો છે. જેની માટે દરેક તાલુકાની મામલતદાર કચેરી ખાતે આ વ્યવસ્થા ગોઠવવામાં આવી છે. આણંદ, ઉમરેઠ, બોરસદ, આંકલાવ, પેટલાદ, સોજિત્રા, ખંભાત અને તારાપુરની મામલતદાર કચેરી ખાતે આ કાર્યક્રમ શરૂ કરવામાં આવશે. જેથી જે પણ મતદારોને પોતાનું ચૂંટણીકાર્ડ મેળવવું હોય તે રૂબરૂમાં જઇને જૂનુ કાર્ડ તથા જરૂરી પુરાવાઓ આપીને નવું કાર્ડ મેળવી શકશે.